CELEX: 32010R0156
Language: mt
Date: 2010-02-24 00:00:00
Title: Regolament tal-Kummissjoni (UE) Nru 156/2010 tal- 24 ta' Frar 2010 li jistipula perċentwali ta' aċċettazzjoni għall-ħruġ ta' liċenzji tal-esportazzjoni, li jirrifjuta applikazzjonijiet għal liċenzji tal-esportazzjoni u li jissospendi t-tressiq tal-applikazzjonijiet għal liċenzji tal-esportazzjoni għal zokkor 'il barra mill-kwota

25.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 48/11
            
         REGOLAMENT TAL-KUMMISSJONI (UE) Nru 156/2010
   tal-24 ta' Frar 2010
   li jistipula perċentwali ta' aċċettazzjoni għall-ħruġ ta' liċenzji tal-esportazzjoni, li jirrifjuta applikazzjonijiet għal liċenzji tal-esportazzjoni u li jissospendi t-tressiq tal-applikazzjonijiet għal liċenzji tal-esportazzjoni għal zokkor 'il barra mill-kwota
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1),
   Wara li kkunsidrat ir-Regolament tal-Kummissjoni (KE) Nru 951/2006 tat-30 ta' Ġunju 2006 li jistipula regoli dettaljati għall-implimentazzjoni tar-Regolament tal-Kunsill (KE) Nru 318/2006 f'dak li għandu x'jaqsam mal-kummerċ ma' pajjiżi terzi fis-settur taz-zokkor (2), u b'mod partikolari l-Artikolu 7e flimkien mal-Artikolu 9(1) tiegħu,
   Billi:
   
               (1)
            
            
               Skont l-ewwel subparagrafu tal-Artikolu 61(d), tar-Regolament (KE) Nru 1234/2007, iz-zokkor prodott matul is-sena tas-suq u bi qbiż tal-kwota msemmija fl-Artikolu 56 ta’ dak ir-Regolament, jista’ jiġi esportat biss fil-limitu kwantitattiv stipulat mill-Kummisjoni.
            
         
               (2)
            
            
               Ir-Regolament tal-Kummissjoni (UE) Nru 94/2010 tat-3 ta' Frar 2010 li jiffissa limitu kwantitattiv addizzjonali għall-esportazzjonijiet taz-zokkor barra mill-kwota fir-rigward tas-sena tas-suq 2009/2010 (3) jistipula l-limiti msemmija hawn fuq.
            
         
               (3)
            
            
               Il-kwantitajiet ta' zokkor koperti bl-applikazzjonijiet għal liċenzji tal-esportazzjoni jaqbżu l-limiti kwantitattivi stipulati mir-Regolament (UE) Nru 94/2010. Għandu għalhekk jiġi stipulat perċentwali ta' aċċettazzjoni għal kwantitajiet li saret applikazzjoni għalihom mill-15 ta’ Frar 2010 sad-19 ta’ Frar 2010. L-applikazzjonijiet kollha tal-liċenzji tal-esportazzjoni taz-zokkor imressqa wara it-22 ta’ Frar 2010 għandhom għalhekk jiġu rrifjutati u t-tressiq tal-applikazzjonijiet għal liċenzji tal-esportazzjoni għandu jitwaqqaf,
            
         ADOTTAT DAN IR-REGOLAMENT:
   Artikolu 1
   1.   Il-liċenzji tal-esportazzjoni 'l barra mill-kwoti taz-zokkor li l-applikazzjonijiet għalihom tressqu bejn il-15 ta’ Frar 2010 u d-19 ta’ Frar 2010, għandhom jinħarġulhom il-liċenzji għall-kwantitajiet applikati, immultiplikati b'perċentwali ta' aċċettazzjoni ta' 38,647912 %.
   2.   L-applikazzjonijiet għal liċenzji tal-esportazzjoni taz-zokkor 'il barra mill-kwota li tressqu fit-22, it-23, l-24, l-25 u s-26 ta’ Frar 2010 huma b'hekk irrifjutati.
   3.   It-tressiq tal-applikazzjonijiet għal liċenzji tal-esportazzjoni taz-zokkor 'il barra mill-kwota għandhom jiġu sospiżi għall-perjodu bejn l-1 ta’ Marzu 2010 sat-30 ta' Settembru 2010.
   Artikolu 2
   Dan ir-Regolament għandu jidħol fis-seħħ l-għada tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-24 ta’ Frar 2010.
      
         
            Għall-Kummissjoni, f'isem il-President,
         
         Jean-Luc DEMARTY
         
            Direttur Ġenerali għall-Agrikoltura u l-Iżvilupp Rurali
         
      
   
   
      (1)  ĠU L 299, 16.11.2007, p. 1.
   
      (2)  ĠU L 178, 1.7.2006, p. 24.
   
      (3)  ĠU L 32, 4.2.2010, p. 2.